Covid: देशभर में मिले करीब 39 हजार नए मरीज, हर 100 मामलों में से 68 केरल से
देशभर में पिछले 24 घंटों में कोरोना संक्रमण के 38 हजार 948 नए मामले सामने आए हैं और 219 लोगों की मौत हुई है। पिछले 24 घंटों में मिले नए मरीजों में से 2/3 से ज्यादा मामले केरल से हैं।
नई दिल्ली. देशभर में पिछले 24 घंटों में कोरोना संक्रमण के 38 हजार 948 नए मामले सामने आए हैं और 219 लोगों की मौत हुई है। पिछले 24 घंटों में मिले नए मरीजों में से 2/3 से ज्यादा मामले केरल से हैं। केरल राज्य से पिछले 24 घंटों में कोरोना संक्रमण के 26 हजार 701 नए मरीज सामने आए हैं। कल यहां पर 74 लोगों की कोरोना संक्रमण की वजह से मौत की खबर है। स्वास्थ्य मंत्रालय ने बताया कि कल देशभर में करीब 44 हजार मरीज कोरोना संक्रमण से मुक्त हुए हैं।स्वास्थ्य मंत्रालय द्वारा आज सुबह जारी किए गए आंकड़ों के मुताबिक, देश मेंअबतक कोरोना संक्रमण के 3 करोड़ 30 लाख 27 हजार 621 मामले सामने आ चुके हैं। इन मामलों में से 3 करोड़ 21 लाख 81 हजार 995 लोग ठीक हो चुके हैं जबकि अबतक 4 लाख 40 हजार 752 लोगों की इस बीमारी की वजह से मौत हो चुकी है। स्वास्थ्य मंत्रालय ने बताया कि इस वक्त देश में कोरोना संक्रमण के 4 लाख 4 हजार 874 एक्टिव केस हैं, जो कुल मामलों का 1.23 प्रतिशत है।पिछले 24 घंटे में उपचाराधीन मरीजों की संख्या में कुल 5,174 कमी आई है। मरीजों के ठीक होने की राष्ट्रीय दर 97.44 प्रतिशत है। पिछले 71 दिन से 50 हजार से कम नए मामले ही आ रहे हैं। आंकड़ों के अनुसार, देश में अभी तक कुल 53,14,68,867 नमूनों की कोविड-19 संबंधी जांच की गई है, जिनमें से 14,10,649 नमूनों की जांच रविवार को की गई। दैनिक संक्रमण दर 2.76 प्रतिशत है। वहीं, साप्ताहिक संक्रमण दर 2.58 प्रतिशत है, जो पिछले 73 दिन से तीन प्रतिशत से कम है। देश में अभी तक कुल 3,20,63,616 लोग संक्रमण मुक्त हो चुके हैं। मंत्रालय के अनुसार, देश में अभी तक कोविड-19 रोधी टीकों की कुल 68.75 करोड़ खुराक दी जा चुकी हैं।